|  |
| --- |
| **Частична предварителна оценка на въздействието** |
| **Институция:**Министерство на земеделието и храните | **Нормативен акт:**Проект на Постановление на Министерския съвет за изменение и допълнение на Правилника за прилагане на Закона за собствеността и ползването на земеделските земи  |
|  | **………………………………………………** |
| **Лица за контакти:** | **Телефон и ел. поща:** |
| Даниела Вачева - държавен експерт, дирекция „Поземлени отношения и комасация“ | +359 2 985 11 432dvacheva@mzh.government.bg  |
| Диана Филева – началник на отдел „Национално законодателство“, дирекция „Правни дейности и законодателство на Европейския съюз“ | +359 2 985 11 115dfileva@mzh.government.bg  |
| **1. Проблем/проблеми за решаване:** **Проблем 1 Необходимост от уреждане на тръжните процедури за отдаване под наем или аренда на обработваемите земи от държавния поземлен фонд***1.1. Кратко опишете проблема/проблемите и причините за неговото/тяхното възникване. По възможност посочете числови стойности.*Със Закона за изменение и допълнение на Закона за собствеността и ползването на земеделските земи (обн., ДВ, бр. 33 от 2024 г.) са въведени съществени промени в процедурите за ползване на земеделските земи, в резултат на предложения на браншовите организации, участници в Консултативния съвет по поземлени отношения и комасация. Отдаването под наем или аренда на имоти от държавния поземлен фонд по реда на чл. 24а, ал. 1 от Закона за собствеността и ползването на земеделските земи (ЗСПЗЗ) ще се извършва само чрез търг. До участие в процедурата ще се допускат местните земеделски стопани, развиващи дейност в чувствителни сектори, като зеленчукопроизводство, производство на плодове, фуражни култури, необходими за изхранване на животните, както и на тяхното биологично производство. Имотите от държавния поземлен фонд ще се отдават под наем или аренда на физически лица, кооперации, еднолични търговци и юридически лица, които имат постоянен адрес или са регистрирани на територията на общината, в която се намират имотите обект на търга. Търговете ще се провеждат на две тръжни сесии. В първа тръжна сесия ще участват лица, които отглеждат зеленчуци, трайни насаждения, едногодишни полски култури, многогодишни фуражни култури и техните смеси, както и земеделски стопани, сертифицирани за биологично производство. Във втората тръжна сесия ще могат да участват и останалите земеделски стопани при наличие на останали свободни площи в същата или в съседна община, независимо от областта, в която се намират.Друга промяна в ЗСПЗЗ е на срока – 30 юни, в който ползвателите на земеделски земи са длъжни да представят за регистриране в общинската служба по земеделие копие от договорите за наем, аренда или съвместна обработка на земята, с които ще участват в споразумението за уедрено ползване на земеделските земи чрез създаване на масиви за ползване.С въведените промени в чл. 37в от ЗСПЗЗ, споразумението, което се сключва между ползвателите на земеделски земи в съответното землище ще влиза в сила, когато е подписано от не по-малко от две трети от участващите в процедурата, и при условие че обхваща не по-малко от две трети от площта в съответното землище, определена за създаване на масивите за ползване. За останалата една трета от площта в съответното землище, определена за създаване на масивите за ползване, се изготвя служебно разпределение на масивите.С промените в чл. 37и от ЗСПЗЗ се променя редът за разпределението на пасища, мери и ливади от държавния и общинския поземлен фонд. Имотите от двата публични фонда ще се разпределят едновременно от съвместна комисия, в която участват представители на местната власт и на държавата. В състава на комисията се включват: кметът на населеното място, съответно кметският наместник или оправомощени от тях длъжностни лица, представител на общинската администрация, представител на общинската служба по земеделие, представител на областната дирекция „Земеделие“ и представител на областната дирекция по безопасност на храните. Комисията ще разпределя имоти или части от имоти от държавния и общинския поземлен фонд до достигане на определената норма по чл. 37и, ал. 4 от ЗСПЗЗ при спазване на следната последователност:- собственици или ползватели на животновъдни обекти, регистрирани в съответното землище, отглеждащи биологично сертифицирани животни и имащи биологично сертифицирани площи;- собственици или ползватели на животновъдни обекти, регистрирани в съответното землище, ползвали съответните имоти по договори с изтекъл срок;- собственици или ползватели на животновъдни обекти, регистрирани в съответното землище;- собственици или ползватели на животновъдни обекти, съседни на имоти от държавния и/или общинския поземлен фонд, независимо от землището, в което се намират имотите;При недостиг на пасища, мери и ливади от държавния и/или общинския поземлен фонд в землището, в което се намира животновъдният обект, комисията определя с протоколно решение коефициент за редукция на площите, който се прилага спрямо всички лица в землището; при наличие на свободни пасища, мери и ливади в съседно землище в същата или съседна община площите може да се разпределят до достигане на нормата по чл. 37и, ал. 4 от ЗСПЗЗ.Промените при провеждането на процедурите за отдаване под наем или аренда чрез търг на обработваемите земеделски земи от държавния поземлен фонд, за уедрено ползване на земеделските земи чрез създаване на масиви за ползване по споразумение, както и за предоставяне под наем или аренда на пасища, мери и ливади от държавния и общинския поземлен фонд, налагат да бъдат уредени съответните процедури и в Правилника за прилагане на Закона за собствеността и ползването на земеделските земи (ППЗСПЗЗ).*1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*Проблемът не може да се реши в рамките на съществуващата нормативна уредба чрез промяна в организацията на работа и/или чрез въвеждане на нови технологични възможности. *1.3. Посочете защо действащата нормативна рамка не позволява решаване на проблема/проблемите.*Земеделските земи от държавния поземлен фонд се отдават под наем или аренда чрез търг при условия, по ред и цени, определени в правилника за прилагане на закона.*1.4. Посочете задължителните действия, произтичащи от нормативни актове от по-висока степен или актове от правото на ЕС.*Не се налагат действия, произтичащи от нормативни актове от по-висока степен или актове от правото на ЕС.*1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*Не са извършвани последващи оценки на нормативния акт, както и анализи за изпълнението на политиката. |
| **2. Цели:**Цел 1. Да се даде приоритет на местното производство при отглеждането на зеленчуци, трайни насаждения, едногодишни полски култури и многогодишни фуражни култури, както и на биологично производство на тези култури, като до участие в тръжните процедури за отдаване под наем или аренда на обработваемите земи от държавния поземлен фонд се допускат местни земеделски стопани, развиващи дейности в тези чувствителни сектори. Цел 2. Да се създаде възможност за по-голяма сигурност при сключване на споразуменията за създаване на масиви за ползване.Цел 3. Да се постигне справедливост и публичност при предоставянето под наем на пасищата, мерите и ливадите от държавния и общинския поземлен фонд на животновъди.*Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.* |
| **3. Заинтересовани страни:** Министерство на земеделието и хранитеОбластни дирекции „Земеделие“ – 28 брояКметове – 265Общински съвети – 265.Областни администрации –28.Физически лица с постоянен адрес на територията на общината по местонахождение на имотите, обект на търга, кооперации, регистрирани по Закона за кооперациите, еднолични търговци и юридически лица, регистрирани по Закона за търговския регистър и регистъра на юридическите лица с нестопанска цел, със седалище или адрес на управление на територията на общината по местонахождение на имотите, обект на търга, които са собственици или ползватели на животновъдни обекти, находящи се на територията на общината по местонахождение на имотите, обект на търга, или развиват стопанска дейност на територията на общината по местонахождение на имотите, обект на търга - приблизително 60 000 регистрирани земеделски производители.Приблизителният брой на физическите и юридическите лица, сертифицирани за биологично производство за биологично производство на зеленчуци, трайни насаждения, едногодишни полски култури и многогодишни фуражни култури – житни, бобови и техните смеси, за изхранване на животни, е 3200 човека. Физически лица или еднолични търговци на възраст до 40 години, които кандидатстват за отглеждане на зеленчуци и трайни насаждения, но нямат регистрирано правно основание за предходните три години за ползване на земеделски площи, заети със зеленчуци и трайни насаждения - приблизително 1 500 човека.*Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).* |
| **4. Варианти на действие. Анализ на въздействията:** |
| **4.1. По проблем 1:** Необходимост от уреждане на тръжните процедури за отдаване под наем или аренда на обработваемите земи от държавния поземлен фонд |
| **Вариант 1 „Без действие“:****Описание:**При този вариант няма да бъдат спазени новите изисквания на Закона за собствеността и ползването на земеделските земи за отдаване под наем или аренда чрез търг на обработваемите земеделски земи от държавния поземлен фонд, за уедрено ползване на земеделските земи чрез създаване на масиви за ползване по споразумение, както и за предоставяне под наем или аренда на пасища, мери и ливади от държавния и общинския поземлен фонд, съответно правоимащите лица няма да се възползват от новите възможности, тъй като е необходимо да се разпишат съответните условия и ред в подзаконов нормативен акт.**Положителни (икономически/социални/екологични) въздействия:** Не са идентифицирани*(върху всяка заинтересована страна/група заинтересовани страни)***Отрицателни (икономически/социални/екологични) въздействия:**При този вариант няма да са уредени условията и реда за отдаване под наем или аренда чрез търг на обработваемите земеделски земи от държавния поземлен фонд, както и условията за уедрено ползване на земеделските земи чрез създаване на масиви за ползване по споразумение, съответно правоимащите лица няма да се възползват от новите възможности, които дават свободните площи от поземления фонд в чувствителните сектори - зеленчуци, трайни насаждения, едногодишни и многогодишни фуражни култури, биологично производство и животновъдство. Към 2022 г. общият размер на предоставените под наем или аренда земеделски имоти от ДПФ на физически и юридически лица възлиза на 107 094 ха. През 2022 г., на основание разпоредбите на чл. 24а, ал. 1 от ЗСПЗЗ и чл. 47б, ал. 1 от ППЗСПЗЗ, са проведени търгове за отдаване под наем и аренда на свободните земеделските земи от ДПФ в страната за стопанската 2022/2023 година. От обявените 43 597 ха свободни земеделски земи, са спечелени 24 850 ха, което е с 5 815 ха повече от преходната година. Сключени са общо 1 154 договора за отдаване под наем/аренда.Пасищата, мерите и ливадите от държавния и общинския поземлен фонд се отдават под наем или аренда на собственици или ползватели на животновъдни обекти с пасищни селскостопанскиживотни, регистрирани в Интегрираната информационна система на БАБХ, съобразно броя и вида на регистрираните животни, по цени, определени по пазарен механизъм.Определените за стопанската 2022/2023 година площи от общинския поземлен фонд (ОПФ) са 123 572 ха за общо ползване и 372 721 ха за индивидуално ползване. Подадените заявления за разпределение са 3 945 броя за 152 817 ха, като са разпределени за общо ползване 37 733 ха и за индивидуално ползване 114 887 ха пасища, мери и ливади. Обявените със заповед на министъра на земеделието и храните пасища, мери и ливади от държавния поземлен фонд (ДПФ) възлизат на 23 860 ха. Подадени са 239 заявления за 15 772 ха, разпределени са 5 475 ха. Сключените договори за ползване, след разпределение на ОПФ са 3 022 броя за 77 693 ха, за ДПФ 96 броя за 2 206 ха. Проведените тръжни процедури и сключени едногодишни договори за наем за имоти от ОПФ са 760 броя за 13 714 ха, за ДПФ - 197 броя за 6 276 ха. Тенденцията е за засилен интерес от страна на животновъдите към ползване на имоти от ОПФ и ДПФ с начин на трайно ползване - пасища, мери и ливади, поради недостиг на този поземлен ресурс.*(върху всяка заинтересована страна/група заинтересовани страни)***Специфични въздействия:** Не са идентифицирани**Въздействия върху малките и средните предприятия:** Не са идентифицирани**Административна тежест:** Не се променя.*1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.**1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)***Вариант 2 Приемане на Постановление на Министерския съвет за изменение и допълнение на Правилника за прилагане на Закона за собствеността и ползването на земеделските земи** **Описание:** В тръжните процедури за отдаване под наем или аренда на обработваемите земи от държавния поземлен фонд ще се допускат местни земеделски стопани, развиващи дейности в чувствителни сектори, като зеленчукопроизводство, производство на плодове, фуражни култури, необходими за изхранване на животните, както и на тяхното биологично производство. Освен това, в процедурата ще бъдат включени физически лица или еднолични търговци на възраст до 40 години, които не са развивали дейност в тези сектори. За да се използва наличния ресурс на имотите от държавния поземлен фонд, във втората тръжна сесия, при наличие на останали свободни площи, ще могат да участват всички лица.Въз основа на проведените тръжни сесии ще се сключват дългосрочни договори за отдаване под наем или аренда на земеделските земи от държавния поземлен фонд с лицата, спечелили на търга, за площи в размер до одобрените за подпомагане през предходната година, но за не повече от 300 дка.С промяната на срока от 31 юли на 30 юни, в който ползвателите на земеделски земи трябва регистрират в общинските служби по земеделие договорите за ползване на земеделски земи, с които ще участват в процедурата за уедрено ползване на земеделски земи чрез създаване на масиви за ползване по споразумение, общинските служби по земеделие ще имат възможност да регистрират представените договори един месец преди подаването на заявленията за участие в процедурата, което ще даде възможност в предвидения в правилника срок – 1 август, да бъде изготвен предварителния регистър по чл. 72, ал. 2 от ППЗСПЗЗ, без който не може да стартира процедурата.Ще се прекрати наложената в последните няколко години практика един или няколко от ползвателите да саботират процедурата за уедрено ползване на земеделските земи, отказвайки да подпишат споразумението за създаване на масиви за ползване. С възможността споразумението, изготвено за две трети от площта в съответното землище, определена за създаване на масивите за ползване, да влиза в сила когато е подписано от две трети от ползвателите, допуснати за участие в процедурата, а за останалата една трета да се изготвя служебно разпределение на масивите, ще се преодолее несигурността в ползването на имотите през съответната стопанска година.Подсъдността на заповедите, с които директорите на областните дирекции „Земеделие“ одобряват споразуменията по чл. 37в, респ. разпределението на масивите за ползване в съответното землище, ще бъде променена в съответствие § 19, ал.1 от преходните и заключителни разпоредби към Закона за изменение и допълнение на Административнопроцесуалния кодекс (обн., ДВ, бр. 39 от 2011 г.), а именно – пред районния съд по местонахождение на имота. Публичността при провеждане на процедурата за предоставяне на пасища, мери и ливади от държавния и общинския поземлен фонд на животновъди ще доведе до по-справедливото разпределение на имотите. Пасищата, мерите и ливадите от двата публични фонда ще се разпределят едновременно от съвместна комисия, в която участват представители на местната власт и на държавата, с което ще се предотврати досегашната практика, при която животновъди сигнализираха за нарушаване на процедурата от назначената от кмета комисия. Освен това, в работата на комисията, разпределяща пасищата, мерите и ливадите ще могат да присъстват собственици или ползватели на животновъдни обекти, които отглеждат пасищни селскостопански животни в съответното землище. Наименованието на Глава десета от ППЗСПЗЗ се изменя така: „Предоставяне под наем на пасища, мери и ливади от държавния и общинския поземлен фонд“, поради отпадане на възможността за сключване на договори за аренда за пасища, мери и ливади от държавния и общинския поземлен фонд, тъй като в чл. 37и, ал. 5 от ЗСПЗЗ е предвидено договорите да се сключват за календарна година. Така земеделските стопани ще разполагат с правно основание за съответната календарна година, за да могат да кандидатстват за подпомагане, съгласно разпоредбата на чл. 41, ал. 1 от Закона за подпомагане на земеделските производители. В тази връзка, договори за аренда няма да се сключват, тъй като съгласно § 2, т. 3 от допълнителните разпоредби на Закона за арендата в земеделието, те се сключват за стопанска година.Без промяна в закона, съответно в правилника остава срокът 1 март, в който списъците на имотите от държавния и общинския поземлен фонд се обявяват и публикуват на определените в закона места. За целта, преди 1 март, министърът на земеделието и храните съгласува предложените от директорите на областните дирекции "Земеделие" списъци със свободните пасища, мери и ливади от държавния поземлен фонд, които се отдават под наем, а съответният общински съвет определя с решение свободните пасища, мери и ливади от общинския поземлен фонд за общо и индивидуално ползване. Пасищата, мерите и ливадите ще се разпределят съобразно броя и вида на регистрираните животни въз основа на официална справка, изготвена от Българската агенция по безопасност на храните (БАБХ) и утвърдена със заповед на изпълнителния директор на БАБХ. Справката ще съдържа данни за всички регистрирани в Интегрираната информационна система към 1 февруари на текущата година: животновъдни обекти, собственици или ползватели на регистрирани животновъдни обекти и пасищни селскостопански животни в животновъдните обекти.Заявление за участие в процедурата могат да подават собственици или ползватели на животновъдни обекти, които отглеждат пасищни селскостопански животни, регистрирани в Интегрираната информационна система на БАБХ. Освен това, лицата не трябва да имат данъчни задължения, задължения към Държавен фонд „Земеделие“, държавния поземлен фонд, общинския поземлен фонд, както и неизплатени суми за ползваните земи по чл. 37в, ал. 3, т. 2 и по чл. 37ж, ал. 5 от ЗСПЗЗ. Заявлението е по образец, утвърден от министъра на земеделието и храните.Съвместна комисия ще разпределя имотите от държавния и общинския поземлен фонд или части от тях, в регламентираната в закона последователност: на собственици или ползватели на животновъдни обекти, регистрирани в съответното землище, както и на лица, отглеждащи биологично сертифицирани животни и имащи биологично сертифицирани площи. След това, имотите ще се разпределят на животновъди, ползвали съответните пасища, мери и ливади по договори с изтекъл срок и на собственици или ползватели на животновъдни обекти, съседни на имоти от държавния и/или общинския поземлен фонд, независимо от землището, в което те се намират.При недостиг на пасища, мери и ливади от държавния и/или общинския поземлен фонд в землището, в което се намира животновъдният обект, е въведена възможност комисията да определя с протоколно решение коефициент за редукция на площите, който се прилага спрямо всички лица в землището. При наличие на свободни пасища, мери и ливади в съседно землище в същата или съседна община, площите ще могат да се разпределят до достигане на нормата. В срок до 20 май комисията съставя протокол за разпределените имоти, който може да се обжалва относно площта на същите в 14-дневен срок от неговото публикуване пред районния съд.Въз основа на протокола, кметът на общината, съответно директорът на областната дирекция „Земеделие“, сключва договор за наем с минимален срок от 5 календарни години, който започва да тече от следващата календарна година. Договорът се сключва след заплащане на по-високата сума между най-високата тръжна цена, на която са сключени договорите за землището за пасища, мери и ливади от държавния и общинския поземлен фонд за годината, и размера на средното годишно рентно плащане за землището в общината за пасища, мери и ливади. За да се използва наличния ресурс на държавния поземлен фонд, останалите свободни пасища, мери и ливади от общинския и държавния поземлен фонд, ще се отдават под наем чрез търг, в който се допускат до участие само собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, в същата или в съседна община, независимо от областта, в която се намира. Договорите ще се сключват за една календарна година.**Положителни (икономически/социални/екологични) въздействия:**При този вариант ще са уредени новите условия и редаза отдаване под наем или аренда чрез търг на обработваемите земеделски земи от държавния поземлен фонд, разпределянето на пасищата, мерите и ливадите и уедреното ползване на земеделските земи чрез създаване на масиви за ползване по споразумение. Новите възможности за инвестиции и работни места, които дават свободните площи от поземления фонд в чувствителните сектори - зеленчуци, трайни насаждения, едногодишни и многогодишни фуражни култури, биологично производство и животновъдство ще могат да се реализират на практика. Площта със селскостопанско предназначение през 2022 г. е 5 226 087 ха – без съществена промяна спрямо предходната година, като представлява 47,1% от територията на страната. Използваната земеделска площ (ИЗП) се формира от обработваемата земя, трайните насаждения, разсадници, постоянно затревените площи и семейните градини. През 2022 г. тя е в размер на 5 022 062 ха, което представлява 45,2% от територията на страната. Спрямо предходната година нейният размер отбелязва леко отклонение - 0,5% в посока надолу.В обработваемата земя се включват площите, при които се прилага сеитбооборот, временните ливади с житни и бобови треви, угарите и оранжериите. През 2022 г. обработваемата земя намалява с 0,9% на годишна база, до 3 455 143 ха, което представлява 68,8% от използваната земеделска площ на страната. С овощни насаждения – чиста култура през 2022 г. са заети 83 572 ха - със 7,4% по-малко спрямо предходната година, което представлява 1,7% от ИЗП на страната.Лозя – чиста култура през 2022 г. се отглеждат върху 47 551 ха, което е с 5,4% по-малко в сравнение с 2021 г. Делът на лозята от използваната земеделска площ на страната е 0,9%.Необработваната земя включва както изоставени трайни насаждения, така и обработваема земя, които не са използвани за земеделско производство повече от пет години, но експлоатационното им възстановяване е възможно с минимални средства. През 2022 г. необработваните земи се увеличават с 12,9% спрямо предходната година, като заемат 204 026 ха или около 1,8% от площта на страната. С новите възможности за разпределяне на пасища, мери и ливади и за провеждане на търгове за обработваемите земи целта е увеличаване дела на обработваемата земя в положителна посока, съответно увеличаване на произведената продукция.Стойността на брутната продукция от отрасъл Селско стопанство за 2022 г. по текущи цени напроизводител (по окончателни данни) възлиза на 12 982,2 млн. лева, като отбелязва сериозен ръст от 20,0% спрямо предходната година. Тя се формира от стойността на: Продукцията от растениевъдството – 9 796,1 млн. лева (с дял от 75,4 %); Продукцията от животновъдството – 2 317,6 млн. лева (с дял от 17,9%); Селскостопанските услуги – 595,3 млн. лева (с дял от 4,6%); Продукцията от неотделими второстепенни дейности – 273,2 млн. лева (с дял от 2,1%).Най-голям принос за увеличение на стойността на брутната продукция от отрасъла през 2022 г. има ръстът на продукцията от подотрасъл Растениевъдство (с 1 662,3 млн. лева или с 20,4% спрямо предходната година). Стойността на продукцията от подотрасъл Животновъдство нараства с 379,1 млн. лева или 19,6%, а тази на селскостопански услуги - с 49,0 млн. лева или 9,0%. Неселскостопанските неотделими второстепенни дейности отбелязват значителен ръст от 35,0% (със 70,9 млн. лева) на годишна база. Всички основни направления на растениевъдния подотрасъл отбелязват увеличение на производствената стойност спрямо предходната 2021 г. – зърнопроизводство (с 1 112,6 млн. лева или с 24,5%), производство на технически култури (с 406,5 млн. лева или с 15,8%), производство на зеленчуци, в т.ч. картофопроизводство (със 77,4 млн. лева или с 15,6%), производство на плодове (с 22,2 млн. лева или с 6,8%). В подотрасъл Животновъдство е налице ръст на годишна база при стойността на производството при всички основни производствени направления:Селскостопански животни:- Птици – с 26,0% (76,2 млн. лв.)- Свине – с 22,4% (64,3 млн. лв.)- Едър рогат добитък – с 16,1% (27,9 млн. лв.)- Овце и кози – с 12,1% (16,6 млн. лв.)Предвид положителните данни за развитието на отделните сектори се очаква възходящата тенденция да продължи и стойността на брутната продукция да нарасне, като усилията са насочени към устойчиво развитие на всички отрасли и защита интересите на земеделските стопани.**Отрицателни (икономически/социални/екологични) въздействия:**Не са идентифицирани**Специфични въздействия:** Не са идентифицирани**Въздействия върху малките и средните предприятия:** Не са идентифицирани**Административна тежест:** Не се променя.*(въздействията върху малките и средните предприятия; административна тежест)**1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.**1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)* |
| **5. Сравняване на вариантите:****Степени на изпълнение по критерии:** 1) висока; 2) средна; 3) ниска.**5.1. По проблем 1:**

|  |  |  |
| --- | --- | --- |
|  | **Вариант****„Без действие“** | **Вариант 2** |
| ***Ефективност*** | Цел 1 | ниска | висока  |
| Цел 2  | ниска | висока |
| Цел 3 | ниска | висока |
| ***Ефикасност*** | Цел 1 | ниска | висока  |
| Цел 2 | ниска | висока |
| Цел 3 | ниска | висока |
| ***Съгласуваност*** | Цел 1 | ниска | висока  |
| Цел 2 | ниска | висока |
| Цел 3 | ниска | висока |

*1.1. Сравнете вариантите чрез сравняване на ключовите им положителни и отрицателни въздействия.**1.2. Посочете степента, в която вариантите ще изпълнят определените цели, съгласно основните критерии за сравняване на вариантите:**ефективност, чрез която се измерва степента, до която вариантите постигат целите на предложението;ефикасност, която отразява степента, до която целите могат да бъдат постигнати при определено ниво на ресурсите или при най-малко разходи; съгласуваност, която показва степента, до която вариантите съответстват на действащите стратегически документи.* |
| **6. Избор на препоръчителен вариант:****По проблем 1: Приемане на Постановление на Министерския съвет за изменение и допълнение на Правилника за прилагане на Закона за собствеността и ползването на земеделските земи** *Посочете препоръчителните варианти за решаване на поставения проблем/проблеми.* |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):***1.1. Изборът следва да е съотносим с посочените специфични въздействия на препоръчителния вариант за решаване на всеки проблем.**1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.* |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?***1.1. Изборът следва да е съотносим с посочените специфични въздействия на избрания вариант.**1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).**1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.**1.4. Посочете предложените нови регулаторни режими отговарят ли на изискванията на чл. 10 –12 от Закона за дейностите по предоставяне на услуги.**1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*Проектът на постановление не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година, установяваща процедура за предоставянето на информация в сферата на техническите регламенти и правила относно услугите на информационното общество.*1.6. В случай че се изменят регулаторни режими или административни услуги, посочете промяната.* |
| **6.3. Създават ли се нови регистри от прилагането на препоръчителния вариант (включително по отделните проблеми)?***Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.* |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?***Изборът следва да е съотносим с посочените специфични въздействия на препоръчителния вариант.* |
| **6.5. Потенциални рискове от прилагането на препоръчителния вариант (включително по отделните проблеми):**Съдебни спорове относно площта на разпределените от комисията имоти.*Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.* |
| **7. Консултации:***Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.*Проектът на Постановление на Министерския съвет за изменение и допълнение на Правилника за прилагане на Закона за собствеността и ползването на земеделските земи, доклада към него, частичната предварителна оценка на въздействието и становището на дирекция „Модернизация на администрацията“ в Министерския съвет ще бъдат публикувани на интернет страницата на Министерството на земеделието и храните и на Портала за обществени консултации със срок за предложения и становища 14 дни. Съкратеният срок се налага, тъй като законодателят е предвидил процедурата за отдаване под наем или аренда на имотите от държавния поземлен фонд, както и процедурата за уедрено ползване на земеделските земи, да влизат в сила за стопанската 2024 – 2025 година. В срок до 30 август, по новия ред, трябва да бъдат сключени споразуменията за стопанската 2024 – 2025 година. Освен това е необходимо да приключат тръжните сесии и да се сключат договорите за наем или аренда на имотите от държавния поземлен фонд за стопанската 2024 – 2025 година.*Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.* |
| **8. Приемането на нормативния акт произтича ли от правото на Европейския съюз?***1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).**1.2. Изборът трябва да съответства на посоченото в раздел 1, съгласно неговата т. 1.5.*  |
| **9. Изисква ли се извършване на цялостна предварителна оценка на въздействието поради очаквани значителни последици?***(преценка съгласно чл. 20, ал. 3, т. 2 от Закона за нормативните актове)* |
| **10. Приложения:****Няма***Приложете необходимата допълнителна информация и документи.* |
| **11. Информационни източници:****Годишен доклад за състоянието и развитието на земеделието – Аграрен доклад `2023****https://www.mzh.government.bg/media/filer\_public/2023/12/15/ad\_2023.pdf** *Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.* |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:****Име и длъжност: Лилия Стоянова – директор на дирекция „Поземлени отношения и комасация“****Дата: 27.05.2024 г.****Подпис:**  |